Die opskudding wat die Overbergse donkies se nuwe huisraad sou veroorsaak is nie iets wat Andelien-hulle verwag het nie. “Ek het later dieselfde aand nog vir my man gesê ek gaan my foon heeltemal afskakel want hy ping-ping die heel tyd soos wat die mense die foto’s deel en kommentaar gelewer het.”
Sy het egter al die padstal se Facebook-ondersteuners bedank vir hulle entoesiasme en aangemoedig om so gou moontlik weer ŉ draai daar te kom maak.